b'\n_START_ARTICLE_\nEd Davis (kenraali)\n_START_SECTION_\nEnsimm\xc3\xa4iset vuodet asevoimissa\n_START_PARAGRAPH_\nEd Davis syntyi Herefordissa vuonna 1963. H\xc3\xa4n meni armeijauralle, ja h\xc3\xa4net nimitettiin vuonna 1981 upseeriksi merijalkav\xc3\xa4keen. Harjoitteluaikanaan Davis suoritti syyskuun 1982 ja maaliskuun 1985 v\xc3\xa4lisen\xc3\xa4 aikana kaksi kuuden kuukauden palvelusjaksoa 40 Commando -joukon kanssa Falklandinsaarilla ja Kyproksella. Britanniaan palattuaan Davis valittiin johtamaan merijalkav\xc3\xa4en joukkoja, jonka vastuulla on Britannian merivoimien ydinaseet._NEWLINE_Davis k\xc3\xa4vi kes\xc3\xa4\xe2\x80\x93joulukuussa 1991 asevoimien upseerikoulua. H\xc3\xa4net ylennettiin kapteeniksi joulukuussa 1991. 45 Commando -joukkojen mukana h\xc3\xa4n suoritti Norjassa kylm\xc3\xa4n ilmaston sodank\xc3\xa4ynnin harjoitusjakson ja palveli kuuden kuukauden ajan Belizess\xc3\xa4. Davis nimitettiin joulukuussa 1993 joukkojen esikuntaupseeriksi._NEWLINE_Davis j\xc3\xa4tti 45 Commando -joukot vuonna 1995 ja k\xc3\xa4vi t\xc3\xa4m\xc3\xa4n j\xc3\xa4lkeen asevoimien johtamisen kurssin. Sen j\xc3\xa4lkeen h\xc3\xa4net ylennettiin majuriksi ja h\xc3\xa4net valittiin joulukuussa 1996 taistelujoukkojen tukiryhm\xc3\xa4n esikuntap\xc3\xa4\xc3\xa4llik\xc3\xb6ksi. Tuossa teht\xc3\xa4v\xc3\xa4ss\xc3\xa4 h\xc3\xa4n toimi Bosniassa. Davis ylennettiin joulukuussa 1998 everstiluutnantiksi. H\xc3\xa4n toimi t\xc3\xa4m\xc3\xa4n j\xc3\xa4lkeen upseerina merivoimien p\xc3\xa4\xc3\xa4majassa ja puolustusministeri\xc3\xb6ss\xc3\xa4.\n_START_SECTION_\nMonien joukkojen komentajana\n_START_PARAGRAPH_\nEverstiksi Davis ylennettiin kes\xc3\xa4kuussa 2004. Seuraavat kaksi vuotta h\xc3\xa4n ty\xc3\xb6skenteli puolustusministeri\xc3\xb6ss\xc3\xa4 varusteohjelman johtajana. H\xc3\xa4n palasi merijalkav\xc3\xa4keen toukokuussa 2007, jolloin h\xc3\xa4net valittiin maihinnousujoukkojen esikuntaupseriksi. H\xc3\xa4n palveli teht\xc3\xa4v\xc3\xa4ss\xc3\xa4 Afganistanissa ISAF-joukkojen p\xc3\xa4\xc3\xa4majassa. Prikaatikenraalina Davis palasi marraskuussa 2007 puolustusministeri\xc3\xb6n teht\xc3\xa4viin._NEWLINE_Davis k\xc3\xa4vi vuonna 2009 armeijan ylimm\xc3\xa4n johdon kurssin ja osallistui 2010 Yhdysvaltain merijalkav\xc3\xa4en upseerien sodank\xc3\xa4ynnin ohjemaan. H\xc3\xa4n johti vuodet 2010\xe2\x80\x932011 3 Commando Brigade -joukkoja, joita h\xc3\xa4n ohjasi muun muassa Afganistanissa Helmandin maakunnassa._NEWLINE_Davis toimi 2011\xe2\x80\x932014 merijalkav\xc3\xa4en komentajana. T\xc3\xa4m\xc3\xa4n j\xc3\xa4lkeen h\xc3\xa4net valittiin kenraaliluutnanttina Turkin \xc4\xb0zmirin sijaitsevien Naton maajoukkojen p\xc3\xa4\xc3\xa4majan apulaisp\xc3\xa4\xc3\xa4llik\xc3\xb6ksi.\n_START_SECTION_\nGibraltarin kuvern\xc3\xb6\xc3\xb6rin\xc3\xa4\n_START_PARAGRAPH_\nDavis valittiin lokakuussa 2015 Gibraltarin kuvern\xc3\xb6\xc3\xb6riksi. H\xc3\xa4n aloitti teht\xc3\xa4v\xc3\xa4ns\xc3\xa4 Gibraltarilla tammikuussa 2016.'